钦定古今图书集成/明伦汇编/官常典/第375卷 > 隋
## 钦定古今图书集成/明伦汇编/官常典/第375卷 > 隋

隋始以光禄寺卿统太官、良酝等署，专司“尚方饮膳
之事。”

按《隋书百官志》：“高祖既受命，改周之六官。其所制名，
多依前代之法，置光禄寺。光禄寺置卿、少卿各一人，
丞三人，主簿二人，录事三人。统太官、肴藏、良酝、掌醢
等署。各置令、太官三人，肴藏、良酝各二人，掌醢一人，
丞太官八人，肴藏、掌醢各二人，良酝四人。太官又有
监膳十二人，良酝有掌酝五十人，掌醢有掌醢十人”
等员。　光禄卿为正三品，光禄少卿为正四品，光禄
寺丞为从六品，太官署令为正八品，肴藏良酝、掌醢
署令为从八品，太官署丞为正九品，肴藏良酝、掌醢
署丞、太官监膳为从九品。

### 文帝开皇三年废光禄寺入司农

按《隋书高祖本纪》不载。按《百官志》云云。

开皇十二年，复置光禄寺。

按《隋书高祖本纪》不载。按《百官志》云云。

### 炀帝大业三年光禄寺置二少卿又增降卿以下官品

按：《隋书炀帝本纪》，不载。按《百官志》，“炀帝即位，多所
改革。三年定令，光禄以下八寺卿，皆降为从三品，少
卿各加置二人，为从四品。诸寺上署令并增为正六
品，中署令为从六品，下署令为正七品。始开皇中，署司惟典掌受纳。至是，署令为判首，取二卿判，丞惟知
勾检。令阙，丞、判。”

大业五年，增光禄丞为从五品。

按《隋书炀帝本纪》。不载。按《百官志》，五年，光禄以下
八寺丞。并增为从五品。